eilsed teatri laulud olid kokku pandud üheks igati suurepäraseks etenduseks. samas - ega ma ei mäleta, et ma oleks kunagi Linnateatrist lahkunud nähtud tükiga mitte rahul olles. nad teevad väga häid asju :) kadestasin pool etendust laval olevaid näitlejaid nende musikaalsuse pärast - laulavad, mängivad klaverit, viiulit, kitarri, trummi ja kst, mida veel. no ei saanud ju kadestamata olla.. mõned laulud eriti ei meeldinud, aga seal oli tõelisi pärleid minu jaoks, mida tahaks veel ja veel kuulata. üks neist oli Tõnis Mägi kirjutet "Romanss" kunagisele Draamateatri lavastusele Tšehhovi "Kolmest õest", aga see polnud ainus. kui keegi oskaks mind "Romansi" jälile juhatada, oleksin väga tänulik :) (leidsin muuhulgas, et ka Morti etendusest pärit "Liivakella" laul, mis mulle väga meeldib, on Tõnis Mägi kirjutatud.. meenus ka, et autos on meil kellegi poolt kunagi ammu maha unustatud "Jäljed". tuleb õhtul vaadata, ehk on need lood seal olemas :) ja omanik võib seda tagasi nõudma tulla.)